《青楼曲刘子雍胡伯清程伯羽同赋 其二》
明代·刘炳

绣剩鸳鸯午睡长，体娇无力浴兰汤。生憎宝镜鸾成匹，死恨银兰雁作行。

舞罢《柘枝》低拜月，歌残桃叶懒添香。愁来自学秦宫女，帘底吹笙引凤凰。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。